**INSTRUCCIONS PER EMPLENAR LA DECLARACIÓ** **D’ INCOMPATIBILITATS, ACTIVITATS QUE PROPORCIONEN INGRESSOS ECONÒMICS I EXERCICI DE CÀRRECS DELS REGIDORS I REGIDORES DE LA CORPORACIÓ MUNICIPAL**

1.- Estan subjectes a aquesta declaració els regidors i regidores de la corporació municipal . La declaració es formula en compliment del que disposa l’actual redactat de l’art. 75.7 de la Llei 7/1985, de 2 d’abril , de Bases de règim Local ( en endavant LBRL).

2.- És objecte d’aquesta declaració les causes d’ incompatibilitats, activitats que proporcionen ingressos econòmics i exercici de càrrecs dels regidors i regidores de la corporació municipal. D’altra banda i en observança del principi de transparència i en prevenció de conflictes d’interessos , la declaració inclou la relació d’activitats i càrrecs no inclosos en altres apartats i que exerceix l’interessat/da sense percebre cap retribució, indemnització o dieta.

3.- Els regidors i regidores de la corporació municipal formularan aquesta declaració davant la secretària-interventora de l’ajuntament abans de prendre possessió del càrrec, en el moment de cessament i també , quan es produeixin variacions durant el mandat.

No obstant l’ anterior, en el moment de cessament dels regidors membres de la corporació local en aquest moment formularan declaració d’acord amb els models actualment vigents.

4.- Aquesta declaració d’activitats s’inscriurà en el registre previst a l’art. 75.7 LBRL.

L´esmentat registre és públic. La consulta es realitzarà en el despatx de la secretaria i davant seu, i a través del lliurament de certificacions sobre el punt concret de la causa.

**INSTRUCCIONS PER EMPLENAR LA DECLARACIÓ DE BÉNS PATRIMONIALS DELS REGIDORS I REGIDORES DE LA CORPORACIÓ**

1.- Estan subjectes a aquesta declaració els regidors i regidores de la corporació municipal . La declaració es formula en compliment del que disposa l’actual redactat de l’art. 75.7 de la Llei 7/1985, de 2 d’abril , de Bases de règim Local ( en endavant LBRL)

2.- Són objecte d’aquesta declaració els béns patrimonials la participació en societats de tot tipus del declarant, amb informació de les societats participants i de les liquidacions dels impostos sobre la Renda, Patrimoni, i si escau, de Societats.

2.- Són objecte d’aquesta declaració els béns i drets patrimonials.

3.- Els regidors i regidores de la corporació municipal formularan aquesta declaració davant la secretària-interventora de l’ajuntament abans de prendre possessió del càrrec, en el moment del cessament i també , quan es produeixin variacions durant el mandat.

S’ enten que s’ha produït una variació en la declaració de béns i patrimoni quan aquesta comporti un increment o decrement significatiu en el patrimoni, més enllà de les variacions derivades de la normal administració de béns, drets i interessos declarats.

No obstant l’ anterior, en el moment de cessament dels regidors membres de la corporació local en aquest moment formularan declaració d’acord amb els models actualment vigents.

4.- Aquesta declaració de béns i patrimoni s’inscriurà en el registre previst a l’art. 75.7 LBRL.

L´esmentat registre és públic. La consulta es realitzarà en el d’espats de la secretaria i davant seu, i a través del lliurament de certificacions sobre el punt concret de la causa.